
PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 








Siman pasa, Prome Minister Evelyn Wever-Croes a representa 
Reino den e traspaso di mando pa e Presidente nobo di 
Honduras, señora Xiomara Castro. Durante su estadia cortico 
na Honduras, Prome Minister a reuni y tawata tin encuentronan 
cu diferente otro lider di paisnan na unda cu a toca diferente 
tema. Entre otro Prome Minister tawata encuantro cortico 
cu Vice Presidente di Merca, señora Kamala Harris, Vice 
Presidente di Argentina, señora Cristina Fernandez, Vice 
Presidente di Republica Dominicana, Raquel Peña y cu e 
Presidente di Honduras. Tur ta hende muhe lider den nan 
pais. Prome Minister a comparti temanan relaciona cu Aruba 
en general, e posicion di Aruba den region, posicion di hende 
muhe na Aruba y e retonan causa door di Covid y e maneho 
exitoso cu Aruba a implementa durante e periodo di dos aña di 
e pandemia mundial. 





Tambe Prome Minister tawata tin un encuentro hopi interesante 
cu e Minister di Asuntonan di Exterior di Venezuela na unda 
a toca e tema di inmigracion, e tema di frontera y e retonan 
grandi cu Aruba y Venezuela, dos pais asina cerca di otro, ta 
confrontando. 


“E encuentronan ta sumamente fructifero. Mester bisa cu nan 
ta aprecia enormemente e posicion cu Aruba ta tuma. Hopi 
ta conoci cu e manera con Aruba ta maneha crisis, tanto 
financiero prome cu Covid como e crisis di Covid mes y riba 
esaki tin hopi pregunta. Esey ta cosnan cu ta yena mi cu hopi 
alegria y orguyo. Honduras ta un pais grandi hopi bunita y hopi 
rico cu hendenan amabel. Por mira tambe e pobresa cu tin 
siendo. Di berdad nos como Arubiano nos ta sinti nos hopi 
bendiciona na Aruba. Y cada un di nos tin cu sigui traha pa 
nos tin un democracia hopi fuerte y stabiel na Aruba”, Prome 
Minister Evelyn Wever-Croes a expresa. 








ISLA C) ONLINE 
Dialuna 31 Januari 2022 SAOR Á 


Continuacion PROME MINISTER A REALISA VARIOS REUNION Y ENCUENTRO... 

Prome Minister Evelyn Wever-Croes: 


"PAIS ARUBA TA CUMPLIENDO CU 
PALABRACION DI LANDSPAKKET' 











Den final di kwartaal 2021, e organo encarga cu supervision 
di e trayecto di landspakket, COHO ¡.o. a publica su di cuater 
asina yama 'uitvoeringsrapportage'. E uitvoeringsraportage 
ta e documento unda cu e progreso di ehecucion di diferente 
reforma ta wordo describi pa paisnan Aruba, Corsou y Sint- 
Maarten. Tur raportage ta wordo acompaña cu un punto di bista 
di paisnan riba esaki den forma di un asina yama 'zienswijze'. 
Por encontra e punto di bista di pais Aruba den e raportahe 
riba pagina 47. 


Prome Minister Evelyn Wever-Croes a indica cu COHO i.o. 
ta statisfecho cu trabounan haci durante e di tres y di cuater 
kwartaal di 2021 y ta indica di ta traha den forma constructivo 
cu paisnan. 


Temana di antencion ta e capacidad local cu e reformanan ta 
rekeri y e necesidad di prioritisa medida. COHO i.o. ta indica 
cu ta importante pa reforsa y sostene e aparto gubernamental 
local den esaki, cu e condicion cu gastonan structural lo mester 
wordo cubri door di e paisnan mes. 


Specificamente por indica cu Aruba ta cumpliendo den gran 
forma. Asina tin diferente investigacion cu a inicia den e 
periodo aki y algun cu a asta termina. Durante e diferente 
investigacionnan varios actor clave a wordo acerca pa nan 
punto di bista riba diferente tema relevante. E forma di traha 
aki lo keda wordo aplica durante e trayecto. 











Temanan relevante durante periodo menciona ta, reforsamento 
di columna financiero, trabounan pa perpara pa inicio di e 
reforma fiscal, enseñansa y mehoracion di clima di inversion. 


Algun medida tabata rekeri mas tempo pa wordo ehecuta, 
esaki tin biaha dor di factornan externo pafo di control di Aruba. 
E tempo aki a wordo tuma den comunicacion estrecho entre 
Aruba y Hulanda. Conforme e tabel di progreso cu ta den e 
uitvoeringsrapportage por nota cu di e 65 medidanan activo, 
Aruba a cumpli cu 64. Esaki ta wordo indica cu color berde. 


Pa por lesa e rapport completo bishita facebook: Gabinete- 
Wever Croes. 





SINTONISA 


> CONFERENCIA DI PRENSA 
DI GOBIERNO DI ARUBA 


Gabinete Wever-Croes 


Tur dialuna y diahuebs | 10:0 

Prome Minister Evelyn Wever-Croes: 


REUNION ENTRE PREMIERNAN DI REINO Y 
SECRETARIO GENERAL DI NACIONNAN UNI 











Dialuna mainta a tuma luga un reunion entre e Prome 
Ministernan di Reino Hulandes hunto cu Secretario General 
di Nacionnan Uni, señor António Guterres. Presente durante e 
reunion aki tabata Prome Minister Evelyn Wever-Croes, Prome 
Minister di Hulanda, Mark Rutte, Prome Minister di Corsou, 
Gilmar Pisas y Prome Minister di Sint Maarten, Silveria Jacobs. 


E reunion aki ta ser organisa un biaha pa aña na unda ta toca 
temanan di importancia pa Reino completo. Temanan cu a ser 
toca e mainta aki ta entre otro; e metananan cu Nacionnan Uni 
tin di Desaroyo Sostenibel pa aña 2030; e situacion tenso cu 
tin actualmente na e frontera entre Russia y Ukraine; clima y e 
necesidadnan pa traha plannan hunto pa minimisa e impacto 
riba cambio climatico; e situacion na Venezuela y Covid 19. 


Un di e temanan importante cu a toca durante e reunion ta e 
situacion di Venezuela cu tin un efecto grandi riba Aruba. E 
situacion interno na Venezuela ta poniendo hopi presion riba 





Aruba y Corsou pa loke ta trata migracion for di Venezuela. 
Esaki debi cu Aruba ta un isla chikito cu capacidad limita. Pa 
e motibo aki ta pidi Nacionnan Uni pa duna mas sosten na un 
solucion pa cu e crisis humanitario, economico y politico aki. 


Tambe a pidi atencion di Nacionnan Uni riba e efectonan cu 
e cambio climatico tin riba e islanan. E ta necesario pa traha 
hunto riba plannan y pa cada pais adapta nan sistema pa 
tin menos impacto riba cambio climatico. Door di e polucion 
den paisnan grandi, e clima den e region aki ta cambiando 
poco poco ocasionando temperaturanan mas halto, orkaan y 
catastrofenan natural mas severo. E situacion aki ta afectando 
grandemente e islananan den Caribe siendo cu no ta e 
islananan aki ta causando e polucionnan aki. 


Tambe a toca e tema di Covid 19 y con e pandemia aki a 
afecta e islanan specialmente Aruba pa loke ta trata turismo 
y biahamento. Na e momento aki, Aruba ta participando na 
un “multi-dimensional vulnerability index” pa trece un miho 
balans, no solamente den GDP cu ta bira e metodo pa guia 
y midi e desaroyo di un pais pero na unda lo bay mira mas 
dimensionnan den esaki. 


A pidi mas atencion pa loke ta trata e tema di debenan y 
sosten di likides cu ta necesario den cuadro di Covid 19 
mirando cu esaki ta di gran importancia y ta rekeri e debido 
atencion ya cu paisnan chikito manera Aruba, cu ta un Small 
Island Development State, lo no sali di e pandemia financiero 
aki nunca. 


Finalmente e islanan a informa cu Reino lo presenta su 
“Voluntary National Review”, cu ta e relato voluntario nacional 
con cada pais den Reino ta cumpliendo cu e “Sustainable 
Development Goals” durante un foro politico cu lo wordo 
presenta den e proximo lunanan cu e proposito pa presenta 
tur exitonan cu tin, e retonan cu a encontra sperando cu esaki 
por yuda otro paisnan tambe. 


Prome Minister Evelyn Wever-Croes duna di conoce cu e 
reunion tabata uno fructifero caminda cu Secretario General 
tabata tin oido pa e peticionnan di e paisnan, especialmente 
di e islanan cu ta wordo azota pa un crisis tras di otro. Aruba, 
Corsou y Sint Maarten a ricibi palabranan di elogio pa con nan 
a maneha un crisis tras di otro y tin e compromiso di sosten di 
Nacionnan Uni. 

MINISTER XIOMARA MADURO 
Finansa y Cultura 

AI IMPUESTO 


Den 2021 a logra paga 34.6 miyon florin na restitucion 

Ministerdi Finansata informa cua pesar di e situacion financiero, 
Gobierno di Aruba ta keda inverti den departamentonan vital 
manera entre otro Departamento di Impuesto (DIMP) pa asina 
sigui ekipa, digitalisa y automatisa procesonan compleho di 
impuesto pa asina e Departamento por brinda un miho servicio 
na nos comunidad. Durante e ultimo añanan por a tuma nota 
di diferente cambio cu a tuma luga pa modernisa e servicio 
cu tecnologia moderno manera e portal “Bo Impuesto” (BOI). 
E proyecto di digitalisacion di DIMP tambe a sigui avansa y e 
trabounan di yena manualmente e datonan di loonbelasting, 
BBO y otro impuestonan mensual pa gran parti a wordo 
automatisa y ta na agrado di e usuario. 


DIMP a cumpli na tempo cu palabracionan den Landspakket 
Despues di trabounan intensivo durante seis aña, cu a dura 





di aña 2015 pa 2021, e retrasonan den e trabounan di hinca 
datonan di e formulario di inkomstenbelasting y winstbelasting 
den e sistema, a wordo pone al dia. Cu e resultado aki di e 
proyecto di Data Entry, Departamento di Impuesto a logra pa 
verifica e declaracionan di inkomstenbelasting y winstbelasting 
di e añanan 2010 te cu aña 2019. Un logro hopi importante pa 
e Departamento cu danki na e compromiso y e cooperacion di 
e empleadonan cu a traha duro pa hinca informacion di mas cu 
300.000 declaracion, un pa un, den e sistema. Cu e proyecto 
di digitalisacion ta cumpli cu e palabracion haci den puntonan 
C3 y C4 den e Landspakket, e uitvoeringsrapportage, e plan di 
accion y e 'mijlpalenplanning”. 


Den 2021 a paga 34.6 miyon florin na restitucion 

DIMP a procesa den aña 2021 un total di 34.6 miyon florin 
na restitucion na contribuyentenan pa e añanan 2016, 2017, 
2018 y 2019. Ta resta un cantidad chikito di formularionan di 
inkomstenbelasting 2019 pa procesa pa asina por cuminsa 
procesa e formularionan di aña 2020. 


Mehoracion di calidad di servicio 

E esfuerso y logro aki ta forma parti di e vision di Gobierno 
di Aruba, pa fortalece y duna prioridad na Departamentonan 
vital, automatisa y simplifica e sistema di impuesto pa 
asina tin un reparticion husto di e peso di impuesto. Esaki 
ta encera modernisa, digitalisa y automatisa procesonan y 
leynan existente pa asina mehora e calidad di servicio na e 
contribuyente y ta refleha riba e eficiencia di e Departamento. 


Gradicimento 

Minister Xiomara Maduro ta gradici staff y personal DIMP 
pa nan tremendo dedicacion, esfuerso y determinacion pa 
asina aki por a logra conclui cu e proyecto grandi aki. Danki 
na e esfuerso aki awor no mester warda largo mas pa ricibi 
restitucion y alabes ta yuda baha gasto di gobernacion. 

Minister di Cultura Xiomara Maduro: 


PROGRAMA 'KIBRA COCO” A UNI NOS 
MUCHANAN DI SCOL BASICO PA HUNTO CU 
FAMIA CELEBRA IDIA DI BETICO” 


Henter comunidad a siña mas di Betico den e programa qki 

E aña aki Comision Celebracion di Dianan Nacional (CCDN) 
a introduci un evento nobo en conexion cu Dia di Betico, cu 
ta un programa di competencia na television ‘Kibra Coco’. E 
programa virtual aki a wordo pasa diamars dia 25 di januari, 
5'or di atardi na tur canalnan di television local y tambe riba 
medionan social. 


‘Kibra Coco’ ta un programa den forma di un quiz y ta consisti 
di cuater tanda di pregunta, entrevista y interaccion y como 
anfitrion a fungi Jean Carlo Espinal y Hilyann Croes. Pa e 
programa aki tur mucha di scolnan basico por a participa hunto 
cu nan famia for di comodidad di nan sala di cas y por a gana 
premio pa nan mes, nan famia y nan klas. Alabes tabatin un 
‘Betico Challenge”, cual cada mucha di scol basico por a saca 
un selfie hunto cu su famia hungando ‘Kibra Coco’, mande 
via whatsapp na 597-2323 y asina por a participa pa gana un 
premio. 


Den e prome tanda di e programa Minister di Cultura Sra. 
Xiomara Maduro tabata invitado y e mandatario a splica cu 

su Ministerio hunto cu Departamento di Cultura y Comision 
Celebracion Dianan Nacional a bin ta percura pa scolnan ricibi 
materialnan informativo y educativo pa nos muchanan ta bon 
informa tocante di Dianan Nacional y Fiestanan Cultural di nos 
Pais. 

Continuacion PROGRAMA “KIBRA COCO” A UNI NOS MUCHANAN DI SCOL BASICO... 


Nos muchanan di awendia ta interesa den e mundo digital y 
riba e sugerencia di algun docente di scol basico a bini cu e 
idea inovativo, Proyecto ‘Kibra Coco’. CCDN a forma un team 
y hunto cu algun docente boluntario a traha riba e proyecto 
aki. Tambe CCDN a traha un video di “Historia di Betico' pa e 
scolnan basico por tin material di informacion tocante Betico. 


Minister Xiomara Maduro a subraya cu meta di e programa 
‘Kibra Coco’ ta pa promove tambe union familiar, pa hunto 
den famia pasa rato agradabel y educa specialmente nos 
muchanan pa locual ta historia di nos Pais. Den e ocasion aki, 
pa Gilberto Francois 'Betico' Croes su legado keda preserva y 
pa nos muchanan di scol conoce e historia di E Libertador” di 
nos pueblo. 


E mandatario a informa durante e entrevista cu e dicho di 
Betico Croes cu mas ta inspire, ta 'Un pueblo uni, hamas por 
ser venci, Aruba mester ta uni pasobra ta den union nos pueblo 
ta haya e forsa di coherencia pa hunto nos por trece Aruba bek 
riba pia. Ta den union, nos pueblo por enfrenta y surpasa tur 
reto y logra metanan grandi pa nos Pais Aruba’. 


Den e segunda tanda tabatin como invitado e dos yiunan 
muhe di Betico, Guisette Croes y Glendeline Croes. Guisette 
y Glendeline a comparti algun anectoda di nan Tata y tambe 
a recorda dushi momentonan cu nan a convivi cu nan Tata y 
asina e televidente por a haya sa un poco mas di Betico. 


Den e tercera tanda tabata tin como invitado Sandra Croes, cu 
ta conoci pa a interpreta varios cancion dedica na Betico Croes. 
Un di e cancionnan hopi popular ta ‘Libertador’. Sandra Croes 
a comparti su bunita experiencia di interpreta cancionnan 
dedica na e Tata di nos Pais Aruba. 


E ultimo tanda tabata tin como invitado dos docente di scol 
basico, jufrouw Jessica Franken di Maria School y jufrouw 
Rose-Ann Croes di Scol Caiquetio. E docentenan a splica 
con den nan lesnan nan ta inculca e legado di Betico cerca 
e muchanan, den forma di entre otro presentacion y teatro. 
Na opinion di e docentenan ta di sumo importancia pa nos 
muchanan conoce historia di nos Pais y e lucha cu a ser hiba 
pa Betico Croes pa Pais Aruba por a haya su Status Aparte y 
tur locual e logro aki a trece pa nos Pais Aruba. 


Den cada tanda a saca tres ganador, e prome premio ta consisti 
di un premio pa e mucha mes, como tambe un premio pa su 
famia y pa su klas. Pa e segundo y tercer luga e muchanan a 
gana un premio pa nan mes. 


Anfitrion Hilyann Croes tabata encarga cu e ‘Betico Challenge” 
y tabata anima esnan na cas pa participa y manda nan selfie 
y tabata presenta e potretnan riba pantaya di tur esnan cu a 
participa den e seccion aki. Na final e ganador a wordo anuncia. 


E mandatario ta informa den transcurso di e simanan venidero 
tur ganado lo wordo invita pa bin ricibi nan premio durante un 
encuentro special. 


Na final di ‘Kibra Coco’ Minister Xiomara Maduro a gradici 
e team organisado y tur esnan cu a contribui y coopera pa 
haci ‘Kibra Coco’ edicion ‘Dia di Betico’ un exito. Danki na 
CCDN, Departamento di Cultura, e docentenan cu a contribui, 
Telearuba, Setar y Elite. Un danki tambe na Setar, ATA, AAA, 
Utilities Group forma pa WEB, Elmar y Utilities, APA y Dominos 
Pizza cu a aporta cu premio. Un palabra di gradicimento ta bay 
na Canal 22, Diario TV y medionan social cu a transmiti ‘Kibra 
Coco”. 


E dignatario ta recorda nos muchanan di scol basico pa keda 
pendiente pa e proximo competencia di ‘Kibra Coco’, cual lo ta 
edicion di 'Dia di Himno y Bandera”. 

Continuacion PROGRAMA `KIBRA COCO" A UNI NOS MUCHANAN DI SCOL BASICO.... 

MINISTER DANGUI ODUBER 
Turismo y Salubridad Publico 





Prome cu siman sera Minister Dangui Oduber tin e grato 
noticia pa anuncia cu entrante 3 februari 2022 e barco crucero 
AIDASOI lo cambia nan protocol y tur turista mag di baha for di 
e barco pa bishita Aruba libremente. 


E siman aki a habri unda Aruba Ports Authority (APA) a informa 
Minister Dangui Oduber cu na un manera informal, e crucero 
AIDASol, lo ta tumando e decision pa cambia su operacion pa 
uno den “bubble”. AIDASol ta splica cu nan decision pa haci 
nan operacion den un “bubble” ta cu nan ta ariba un itinerario 
di 40 dia, unda nan a sali di y ta regresa Europa. Pa e barco 
por drenta Europa bek, tur hende abordo mester ta Covid free. 
Pa cu esaki a dicidi di haci e itinerario den un bubble pa asina 
minimalisa e risico di contagio y proteha tur esnan abordo, esta 
pasaheronan y tripulacion. 


Di biaha a actua y den e ultimo 2 dianan aki, Aruba Ports 
Authority (APA), Aruba Tourism Authority (ATA) hunto cu 
Ministerio di Turismo tabata den comunicacion cu AIDA pa 
analisa kico lo por haci. Pa e port of call di awe no por a logra 
nada mas. Pero a confirma cu pa e next call lo normalisa cu 
turista nan por baha di e crucero libremente. 


Esaki sigur ta bon noticia pa tur e taxistanan, tour operators y 
Aruba su comercio. 

Pa ensan cu no sa “bubble” kiermen, na cualkier parada di e 
crucero unda por baha na tera, pasaheronan mester keda den 
nan bubble. Esey nifica cu exploracion di nos isla den forma 
independiente no ta posibel. Esey kiermen cu tur cos, for di 
baha di e crucero y cana rond na waf y hasta pa book un tour 
mester sosode via e linea crucero mes. E pasahero por scoge 
solamente for di diferente tournan regla adelanta. 

Minister Dangui Oduber: 


TUR INDICACION TA MUSTRA CU ARUBA SU 
AWANAN NO TA CONTAMINA! 





Dialuna Minister di Turismo y Salud Publico Sr. Dangui 
Oduber conhuntamente cu Minister di Transporte, Integridad, 
Naturalesa y Asuntonan di Adulto Mayor Sr. Ursel Arends y 
Minister-President, Asunto General, Innovacion, Organisacion 
Gubernamental, Infrastructura y Planificacion Teritorial Sra. 
Eveline Wever-Croes tabata tabata den Parlamento di Aruba 
pa un reunion publico. Den e reunion publico aki Minister 
Oduber a contesta diferente pregunta y a debati riba e asunto 
di RWZI y tambe e raport di CARMABI cu a wordo publica na 
2019. 


Minister Oduber ta na altura cu esaki ta un tema hopi 
delicado y sensitivo cu tin e prioridad di gobierno y pesey na 
un forma transparente e mandatario a sa di contesta tur e 
diferente preguntanan cu a ser dirigi na dje for di diferente 
Parlamentarionan. Minister Oduber ta lamenta si e actitud 
negativo cu cierto Parlamentario di oposicion tin, caminda nan 
kier crea un impresion y imagen totalmente ironio cu sigur ta 
perhudica nos turismo. 


Segun Minister Oduber locual mastanto a keda señala den 
Parlamento ta e hecho cu e awanan rond di Aruba ta contamina 
y ta un peliger pa esnan cu ta haci uzo di dje. A ser bisa cu ta 
peligroso pa nos localnan y turistanan cu ta haci uzo di nos 
lamanan, Minister Oduber a enfatisa cu esaki no ta e caso y 
no ta e realidad. E mandatario a menciona cu como Minister 
di Salud Publico e ta garantisa e comunidad di Aruba cu e 
awa nan ta sigur pa landa aden. E mandatario a sigui bisa cu 
e unidad di DVG di Dienst Warenkeuring en Hygiéne (DWH) 
tur luna ta tuma muestra (sample) di e lama nan, dam nan y e 
RWZI nan rond di nos isla. 


E muestranan aki ta keda procesa pa e laboratorio di hospital 
cu ta certifica pa ISO y ta acredita na Hulanda. Tur luna DWH 
ta controla si nos awanan (bacteriologico, no Chemisch) ta 
wordo contamina y esaki ta sosode na diferente punto riba 
nos isla y na un forma regular, di tur e muestranan cu a keda 


colecta te awor por conclui cu no tin contaminacion den ningun 
di nos awanan. (Si Tabata tin algun contaminacion DWH lo a 
tuma medidanan, pero esei te ainda no ta e caso) 


Esaki ta e siguiente puntonan cu DWH ta controla: 


Zeewater 

-Baby Beach 
-Zeewijk 

-Seroe Colorado 
-Boca Grandi 
-Brisas del Mar 
-Santo Largo 

-Pier Mangel Halto 
-Palm Island 
-Varadero 
-Lagoen O'stad 
-Tamarijn 

-Eagle Beach 
-Lama banda di Bubali Plas 
-Palm Beach 
-Arashi 


Riool Water 

RWZI Zeewijk 
-RWZI Parkietenbos 
-RWZI Bubali 


Irrigatie Water 

-Dam Cas Ariba 

Dam Palo di boonchi 
-Dam di Hooiberg 
-Dam di Rooi Afo 

-Dam di Noord 

-Dam di Tanki Flip 
-Dam di Tanki Leendert 
-Dam di Vader Piet 


Segun Minister Oduber cu basa riba e data di analisis di awa 
por bisa cu no por papia di awa di lama contamina y cu no tin 
peliger pa salud publico. Banda di esei e piscanan cu nos ta 
come ta wordo pisca den lama profundo hopi kilometers leu for 
di e costa, asina e mandatario a splica. 


Minister Dangui Oduber ta lamenta e sensacion cu oposicion 
kier crea, e mal informacion cu nan ta transmiti pa nos 
localnan y especialmente nos turistanan. Di manera aki purba 
crea un imagen negativo pa pais Aruba, Minister Oduber ta di 
pensamento cu ta hendenan cu tin rabia riba pais Aruba so tin 
e pensamentonan aki. 

MINISTER ROCCO TJON 
Husticia y Asuntonan Social 


DESPUES DI A PASA E SCREENING EXITOSAMENTE 
FOR DI AÑA PASA: 

Siman pasa “Nationale Postcode Loterij” di Hulanda a indica cu 
e subsidio cu UNICEF NL a haci peticion riba dje, a keda aproba. 
UNICEF NL lo traha den colaboracion cu e Ministerionan di 
Aruba y Curacao, pa asina fortalece e sistema di proteccion 
di mucha, specialmente den e temponan aki, despues cu e 
impacto social economico a haci e reto aki aun mas grandi, 
como tal e ta di suma importancia pa duna sosten na e islanan 
aki. 











Ta trata di 2.3 miyon di Euro, cu lo ta destina pa algun proyecto 
cu ya ta delinea den liña grandi, tanto na Aruba como Curacao 
den colaboracion y palabracion cu gobiernonan di Aruba y 
Hulanda. Esaki lo ta hunto cu e profesionalnan di ambos isla, 
pa yuda cu e proteccion di nos muchanan y structuralmente 
mehora y optimalisa e sistema aki. E meta principal di esaki ta 
pa e muchanan por lanta y crece den un ambiente di siguridad, 
sin violencia y asina brindanan e oportunidad pa desaroya 
optimalmente y laga nan talentonan desplega. 





E temanan y e metanan di e peticion di NPL ta traha a base 
di e “Padlet-Needs Assessment”, pues segun diferente 
combersacionnan cu algun profesional a duna como prioridad 
aña pasa. Awo lo inicia e parti di planificacion di actividadnan 
pa Aruba, conhuntamente cu e profesionalnan pa e periodo 
di 2022 — 2024, tur segun locual NPL como tambe Europese 
Commissie ya aproba. Tur esakinan, ta den un cuadro hopi 
estricto y supervisa a base di metanan concreto y UNICEF NL 
lo duna sosten tecnico den henter e proceso. 











E cuater pilarnan cu lo bay enfoca riba dje y cu lo bay dunae violencia contra mucha. 
contenido local ta: 


1. Deteccion Trempan / Codigo di Proteccion Pa Aruba esaki sigur ta un tremendo noticia y e reunionnan 
2 Criansa positivo di “brainstorming” cu e diferente profesionalnan lo inicia 
3. Participacion Hubenil proximamente pa crea un tremendo colaboracion pa cu e 
4 Stimula colaboracion interinstitucional pa prevencion di  necesidadnan di e muchanan di Aruba. 


eei TETZEA Dialuna 31 Januari 2022 


MERCEDES SEMELEER A CUMPLI 40 AÑA 
DEN SERVICIO DI GOBIERNO 


Dia 1 di januari 2022, Sra. Mercedes Semeleer a cumpli 40 
aña cu e la drenta den servicio di Gobierno di Aruba. 








Dia 1 di januari 1982 Mercedes Maria Semeleer a drenta 
Servicio Central di Computacion (S.C.C.) como Schrijver. Dia 
5 di april 1983 Mercedes a huramenta dilanti Gezaghebber 
di eilandgebied Aruba, Sr. Pedro Bislip. Dia 1 di januari 1985 
Mercedes a haya su prome promocion pa Klerk. Entrante 1 di 
januari 1989 Mercedes a bira Klerk 1ste Klasse y na 1 di januari 
1993 Mercedes a promov'e pa Hoofdklerk. Dia 1 di mei 1997 
ora cu a reorganisa Servicio Central di computacion (S.C.C.) 
pa Directie Informatievoorziening en Automatisering (D.I.A.), 
Mercedes a promov'e di Hoofdklerk pa Adjunct-Commies. 


Actualmente Mercedes tin e funcion di administratieve 
medewerker den e afdeling di Project en Proces Ondersteuning 
(P.P.O.). E ultimo promocion cu Mercedes a haya ta dia 1 di 
December 2007 cu ta Adjunct - Commies 1ste Klasse. 


Mercedes Semeleer ta un persona cordial, cooperativo 
y a demonstra su lealtad trahando 40 aña n'e mesun 
departamento. Gerencia, personal y algun ex-colega di D.I.A. 
ta felicita Mercedes cu su hubileo di 40 aña y ta gradici'e pa su 
dedicacion na su trabao. 

ENDY CROES 


NOS TABATIN UN BON REUNION CU 
FUNDACION FACILIDADNAN DEPORTIVO 








Diabierna ultimo Minister Endy Croes a reuni pa prome biaha 
cu e hunta di directiva Fundacion Facilidadnan Deportivo 
(FFD) cual ta e Fundacion cu ta maneha diferente tereno y/ 
of parke deportivo manera; Centro Deportivo Frans Figaroa, 
Nadi Croes/Crismo Angela Ballpark, veld na Pos Chiquito, veld 
na Jara, Parke Jaburibari, stadion Guillermo Prospero Trinidad 
na Dakota. E constelacion di e Fundacion ta consiti di nuebe 
miembro di cual ta tres miembro ta wordo nombra door di ASU, 
tres miembro ta wordo nombra door di Lotto pa Deporte y tres 
miembro ta wordo nombra door di e Minsiter di Deporte. 


E mandatario a sigui bisa cu e meta di e reunion tabata pa sera 
conoci cu e miembronan pero tambe mesora a plantia e vision 
di maneho di deporte pa e proximo cuatro aña. E maneho di 
Deporte 2021- 2025 ta conta cu sosten di conseho di Minister. 
Minister Endy Croes a sigui bisa cu durante e reunion a elabora 
riba algun proyecto hopi interesante no a bay den detaye, pero 
si a splica cu a reuni cu Arubaanse Voetbal Bond (AVB) y FIFA 
pa algun proyecto hopi bunita pa Aruba cu lo wordo ehecuta 








hunto cu Gobierno di Aruba y FFD. 


E mandatario a expresa; nos kier logra pa drecha e stadionnan 
entre otro pa nos weganan di seleccion di 'Nation League 
Games' por wordo hunga na cas. Ohala den 2022 nos lo por 
logra esaki. Minister di Deporte a sigui bisa cu e tabata un bon 
reunion, e vision y direccion a wordo plantia y a pidi cooperacion 
di FFD pa sostene esaki. ‘Mi ta kere si nos sigui e rumbo cu 
nos ta bayendo deporte den su totalidad lo sali gana y nos 
atletanan lo sali gana primordialmente den e tempo dificil cu 
nos ta traspasando saliendo for di e pandemia', e mandatario 
a expresa. 


Nos ta kere cu otro ‘partners’ strategico manera FIFA y AVB 
nos por logra hopi na bienestar di e deporte di futbol pa Aruba. 
Mescos nos tin visionnan pa diferente otro deporte su structura 
den su totalidad. 'Nos ta contento con e reunion a bay y den 
lunanan nos dilanti nos lo duna mas informacion con esaki ta 
andando bayendo pa dilanti' e mandatario a finalisa. 

Minister di Enseñansa: 


DIAMARS AWOR LO PRESENTA E PLAN DI 
MANEHO DI ENSEÑANSA 2021 -2025 


Minister Endy Croes lo duna un presentacion virtual amplio 
diamars awor 1 di februari 2022 di 4pm — 5pm di e Maneho di 
Enseñansa 2021-2025. Despues cu a presenta e maneho aki 
na tur dies ‘schoolbesturen’ como tambe na Parlamento den e 
‘Vaste Commissie Onderwijs’ ta momento pa henter pueblo y 
e veld di Enseñansa por mira e Maneho di Enseñansa 2021- 
2025 titula 'Enseñansa den Transicion’. 








E presentacion lo wordo transmiti en bibo via Canal 22, Tele 
Aruba, pagina di Facebook di entre otro; Gabinete Wever- 
Croes, Directie Onderwijs, Minister di Enseñansa y varios otro 
plataforma. Alabes lo comparti un number di whatsapp cu ta 
brinda oportunidad pa haci pregunta na final. Invitacion ta bay 
na henter pueblo pero muy specialmente e veld di Enseñansa 
pa sigui esaki diamars awor cuminsando pa 4pm. Enseñansa 
den Transicion! 





GOBIERNO DI ARUBA 








DIAMARS 
1 FEB 2022 


INVITACION PA PRENSA 


PRESENTACION VIRTUAL 
DI MANEHO DI 
ENSEÑANSA 2021 -2025 


ENSENANSA 
Ministerio di Enseñansa y Deporte DEN TRANSICION 


Z Toros 


SINTONISA 


e GABINETE WEVER - CROES 

CANAL 22 TV * MINISTER ENDY CROES 
TELE ARUBA e DEPARTAMENTO DI ENSENANSA 
* DIFERENTE OTRO MEDIA SOCIAL 


PREGUNTA POR WORDO HACI VIA NOS WHATSAPP LINE DI PRENSA: 593 17 17 

GUILLFRED BESARIL 


ADY THIJSEN A YEGA HULANDA 
PA CUMINSA CU SU TRABAO COMO 
REPRESENTANTE DI UNION EUROPEO 


Awe dialuna 31 di januari e representante di Aruba na Union 
Europeo, mr. Ady Thijsen a yega Hulanda. Sr. Thijsen a keda 
ricibi na aeropuerto Schiphol pa hurista y EU assistent di 


Arubahuis mr. Shandra John y PR di Arubahuis Sidney Kock. 


Mr. Ady Thijsen a keda apunta pa Gabinete Wever-Croes Il 
como Representante pa pais Aruba na Union Europeo y alabes 


como Minister Plenipotenciario Suplente na Hulanda. 

















GOBIERNO Y SINDICATO TA NA MESA AINDA 


Gobierno y sindicatonan SIMAR, SPA, SEPPA y SADA ta na 
mesa y no a yega na un acuerdo ainda. Gobierno a indica cu 
tin dos opcion riba mesa: 


1. TRAHA MENOS ORA 

Sindicatonan a expresa cu nan lo kier traha e ekivalente 
na 12,6% na oranan menos. A papia di algun proposicion. 
Gobierno ta en espera di consehonan pa sa si esaki por na 
forma responsabel teniendo cuenta cu interes general di pais 
Aruba. 


2. HAYA 5% DI SALARIO BEK A CAMBIO DI DIANAN ATV 
Gobierno di su banda a propone un otro alternativa. Pa 
mantene e 12.6% cu ainda ta condicion di Hulanda, Gobierno 
ta propone pa paga empleadonan e 5% riba e salario di cada 
luna bek, y a cambio e empleado ta entrega dianan di vakantie. 
E cantidad ta depende di e fecha cu esaki drenta na vigor. E ta 
ekivalente na 13 dia ATV pa aña. E opcion aki a bin riba mesa 
despues cu siman pasa Prome Minister a delibera riba esaki 
cu Secretario di Estado nobo van Huffelen. 


Gobierno a tuma nota di e publicacion den medio di 














comunicacion di e sindicato Simar. Gobierno ta di opinion cu 
mientras cu tin espacio pa negocia Simar no por bay over pa 
tuma un desicion pa scol cuminsa 1 ora mas laat. Gobierno 
ta haci un yamada na Sindicato Simar pa sigui na mesa di 
negociacion. Pues orarionan di scol ta sigui normal. 


Dialuna Gobierno y sindicato ta na mesa atrobe pa sigui 
delibera riba ambos opcion. 


Dialuna 31 Januari 2022 E 





Departamento di Salud Publico: 


UPDATE 31 DI JANUARI 2022 





Segun resumen di awe 136 persona a recupera y un total di 
72 caso nobo di COVID-19 a keda registra di cual 1 ta no- 
residente. E cifranan aki ta representa un ‘Positivity rate” bou 
di nos residentenan di 43%. 

E cantidad di casonan activo di COVID-19 pa awe ta 294 y 


58 caso pa dia y un averahe di ‘Positivity rate” semanal di 48% 
pa dia. 


Actualmente na Aruba tin 44 persona interna cu of debi na 
COVID di cual den ICU tin 3 persona y riba piso general tin 41. 


Na Colombia tin actualmente 6 persona den ICU y ninguno (0) 
riba piso general. 


cantidad di fayecidonan relaciona cu COVID-19 ta 193. Datos 
ta ilustra casonan nobo di COVID cu un averahe semanal di 


31/1/2022 RESIDENTE NO-RESIDENTE 


Positivo 


Vacuna 


MINISTERIO DI TURISMO, 
ira al PUBLICO 


DEN TEMPO DI “ YVACUNACION 


HABITONAN PA el, pes 
Saludal e are va 


ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

NO KEDA WARDA PA OPORTUNIDADNAN YEGA NA BO. 
LANTA Y CREA E CAMINDA DI OPORTUNIDAD BO DILANTI Y 


LAGA ATRAS EFECTONAN POSITIVO PA OTRO SIGUI BO TRAS. 


Feliz Sınan! 











